**NOTĂ DE FUNDAMENTARE**

|  |
| --- |
| **Secţiunea 1:** **Titlul proiectului de act normativ** |
| **HOTĂRÂRE****pentru modificarea și completarea Hotărârii Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 – 2025** |
| **Secţiunea a 2-a****Motivul emiterii actului normativ** |
| 2.1. Sursa proiectului de act normativ |  Inițiativa Ministerului Mediului, Apelor și Pădurilor |
| 2.2 Descrierea situației actuale | În conformitate cu prevederile Hotărârii Guvernului nr. 616/2015 privind aprobarea finanțării din bugetul Fondului pentru mediu a acțiunilor multianuale necesare programului *"Colectarea, prelucrarea și crearea de mecanisme şi instrumente de promovare a datelor și informațiilor necesare întocmirii rapoartelor către Comisia Europeană, Agenția Europeană de Mediu şi Secretariatele Convențiilor internaționale din domeniul protecției mediului"* desfășurat în perioada 2015 – 2025, cu modificările și completările ulterioare, Ministerul Mediului, Apelor și Pădurilor are calitatea de beneficiar al studiilor prevăzute la pozițiile 1- 46 din anexa la actul normativ invocat anterior, prin care s-a stabilit lista subprogramelor finanțate din Fondul pentru mediu, atât din domeniul mediului, cât și al apelor și pădurilor.Realizarea acestor subprograme presupune realizarea unor studii a căror rezultate să conducă la îndeplinirea obligațiilor de raportare asumate de România ca stat membru UE și Parte semnatară la Convențiile internaționale din domeniul mediului și domeniul apelor și pădurilor. În vederea îndeplinirii obligațiilor de raportare este necesară colectarea, prelucrarea și interpretarea datelor, precum și integrarea acestora în formatele de raportare elaborate de către Comisia Europeană și/sau Convențiile internaționale. Prezentul proiectul de act normativ propune, în primul rând, continuarea finanțării studiilor existente necesare raportărilor pe care România trebuie să le realizeze anual către Comisia Europeană, Agenția Europeană de Mediu și către Convențiile internaționale la care România este parte, prin extinderea perioadei de finanțare până în anul 2030. De asemenea, proiectul urmărește actualizarea listei subprogramelor finanțate prin bugetul Fondului pentru mediu în vederea asigurării suportului financiar și a unor studii identificate ca prioritare în corelare cu dinamica modificărilor legislative/ de raportare apărute la nivelul UE sau internațional. Astfel, în urma reevaluării necesarului de studii, incluse în lista subprogramelor finanțate prin bugetul Fondului pentru mediu din domeniile protecția atmosferei, controlul poluării și răspunderea de mediu, schimbările climatice și al apelor, a fost identificată necesitatea actualizării acesteia prin introducerea de noi studii care să asigure suportul necesar pentru îndeplinirea obligațiilor României ca stat membru UE și ca parte semnatară la Convenții și alte organisme internaționale.În acest context, pentru realizarea studiilor nou identificate ca priorități, este necesară revizuirea bugetului unor studii deja aprobate prin anexa la Hotărârea Guvernului nr. 616/2015, cu modificările și completările ulterioare, astfel:1. pentru domeniile privind protecția atmosferei, controlul poluării și răspunderea de mediu

Cerințele Directivei (UE) 2016/2284 a Parlamentului European și a Consiliului din 14 decembrie 2016 privind reducerea emisiilor naționale de anumiți poluanți atmosferici, de modificare a Directivei 2003/35/CE și de abrogare a Directivei 2001/81/CE, care preia la nivelul Uniuni Europene prevederile privind cerințele de raportare incluse în Protocoalele Convenției asupra poluării atmosferice transfrontiere pe distanțe lungi (CLRTAP), includ obligativitatea ca Statele Membre să monitorizeze impactul poluării atmosferice asupra ecosistemelor terestre și acvatice și să raporteze acest impact. Având în vedere că asigurarea îndeplinirii acestei cerințe a fost reglementată la nivel național, prin Legea nr. 293/2018 privind reducerea emisiilor naționale de anumiți poluanți atmosferici, care stabilește printre altele autoritățile/instituțiile responsabile pentru colectarea și prelucrarea datelor pentru a se asigura monitorizarea impactului poluării atmosferice asupra ecosistemelor terestre și acvatice, precum și raportarea indicatorilor de monitorizare, studiul de la poziția 1 din lista subprogramelor finanțate din bugetul Fondului pentru mediu prevăzută în anexa la Hotărârea Guvernului nr. 616/2015, cu modificările și completările ulterioare, respectiv *,,Studiu privind determinarea încărcărilor și nivelurilor critice specifice ecosistemelor de la nivel național, conform prevederilor Convenției asupra poluării atmosferice transfrontiere pe distanțe lungi (CLRTAP)"* în valoare de 2.350 mii lei, se elimină cu realocarea sumei aferente acestui studiu pentru alte studii identificate ca prioritare, după cum urmează: - *,,Studiu privind actualizarea prognozelor naționale de emisii cu identificarea și stabilirea măsurilor suplimentare de reducere a emisiilor de poluanți atmosferici necesare în vederea respectării angajamentelor naționale de reducere a emisiilor până în anul 2030, conform obligațiilor asumate prin ratificarea protocoalelor CLRTAP și a cerințelor Directivei (UE) 2016/2284"* în valoare de 1.350 mii lei;- *,,Studiu privind identificarea formelor de garanție financiară şi a măsurilor necesare dezvoltării ofertei de instrumente financiare, privind răspunderea în domeniul mediului, inclusiv elaborarea Metodologiei de calcul a garanției financiare și revizuirea garanției, în conformitate cu cerințele prevăzute de Ordonanța de Urgență a Guvernului nr. 68 din 28 iunie 2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008 cu modificările şi completările ulterioare”*, în valoare de 1.000 mii lei.Precizăm faptul că Directiva (UE) 2016/2284 stabilește pentru fiecare Stat Membru angajamente de reducere a emisiilor de poluanți atmosferici având ca țintă anul 2020 și respectiv anul 2030, și instituie obligația elaborării, adoptării și punerii în aplicare a unui program național de control al poluării atmosferice (PNCPA), ca instrument în atingerea angajamentelor asumate. În ceea ce privește stabilirea angajamentelor de reducere a emisiilor, Directiva (UE) 2016/2284 preia la nivel UE prevederile Protocolului din 1999 referitor la reducerea acidifierii, eutrofizării şi formării ozonului troposferic al Convenției din 1979 asupra poluării atmosferice transfrontiere pe distanţe lungi, încheiată la Geneva la 13 noiembrie 1979 (denumită *„Convenția LRTAP”*). Monitorizarea evoluției emisiilor în vederea respectării angajamentelor de reducere a emisiilor se realizează prin elaborarea şi actualizarea anuală a inventarelor naționale de emisii şi la doi ani a prognozelor naționale de emisii de poluanți atmosferici, conform cerințelor art. 8 alin. (1) și (2), precum și a prevederilor art. 10 alin. (2) din Directiva (UE) 2016/2284, Prevederile art. 6 alin.(4) din Directiva (UE) 2016/2284 prevăd expres că *„politicile și măsurile de reducere a emisiilor incluse în programul național de control al poluării atmosferice se actualizează în termen de 18 luni de la transmiterea ultimului inventar național de emisii sau a prognozelor naționale de emisii dacă, în conformitate cu datele transmise, obligațiile prevăzute la articolul 4 nu sunt respectate sau dacă există risc de nerespectare”*. Conform prevederilor art. 11 alin. (1) din Legea nr. 293/2018 privind reducerea emisiilor de anumiți poluanți atmosferici, care transpune Directiva (UE) 2016/2284, Ministerul Mediului, Apelor și Pădurilor (MMAP) coordonează elaborarea şi punerea în aplicare a Programului Național de Control al Poluării Atmosferice, și de asemenea, potrivit art. 13 alin. (4) din Legea nr. 293/2018, MMAP coordonează elaborarea şi actualizarea prognozelor naţionale de emisii, precum și a inventarelor naţionale de emisii dezagregate spaţial şi a inventarelor privind sursele punctuale de mari dimensiuni (repartizarea emisiilor pe grid). Prin urmare, este necesară asigurarea unei continuității în finanțarea realizării de studii care să stea la baza îndeplinirii cerințelor de raportare prevăzute de Directiva (UE) 2016/2284 și Convenția CLRTAP.De asemenea, Directiva 2004/35 a Parlamentului European şi a Consiliului privind răspunderea pentru mediul înconjurător în legătură cu prevenirea şi repararea daunelor aduse mediului, transpusă prin Ordonanța de urgență a Guvernului nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare, impune operatorului a cărui activitate a cauzat un prejudiciu asupra mediului sau o amenințare iminentă de producere a unui asemenea prejudiciu să răspundă financiar. Astfel, operatorii sunt determinaţi să adopte măsuri şi să dezvolte practici menite să diminueze riscurile de producere a unor asemenea evenimente, astfel încât să se reducă expunerea la riscurile financiare asociate dezvoltării unor activități cu impact asupra mediului. Prevenirea şi repararea prejudiciilor aduse mediului trebuie să fie corelate pentru aplicare în conformitate cu principiul *„poluatorul plăteşte”*, prevăzut de Ordonanța de urgență a Guvernului nr. 195/2005 privind protecția mediului, cu modificările şi completările ulterioare, drept urmare este necesară dezvoltarea ofertei de instrumente financiare privind răspunderea de mediu. Astfel, elaborarea studiului privind identificarea formelor de garanţie financiară şi a măsurilor necesare dezvoltării ofertei de instrumente financiare, privind răspunderea în domeniul mediului, inclusiv elaborarea Metodologiei de calcul a garanției financiare și revizuirea garanției va contribui la respectarea cerințelor prevăzute de art. 33 din Ordonanța de urgență a Guvernului nr. 68/2007, aprobată prin Legea nr. 19/2008, cu modificările şi completările ulterioare. Totodată, având în vedere că tematica studiului prevăzut la poziția 5 din anexa la Hotărârea Guvernului nr. 616/2015, cu modificările și completările ulterioare, respectiv *,,Studiu privind calcularea bugetelor de azot, eficiența utilizării azotului şi surplusurilor de azot, în vederea stabilirii de măsuri pentru limitarea emisiilor de NH3"* va fi inclusă în noul studiu aferent cerințelor Directivei 2016/2284 menționat mai sus, se impune eliminarea acestuia și realocarea acestei sume pentru îndeplinirea altor noi cerințe de raportare sub Directiva (UE) 2016/2284, care să facă obiectul unui studiu finanțat din bugetul Fondului pentru mediu, respectiv *,,Studiu privind repartizarea pe gridul EMEP a datelor de emisii de poluanți atmosferici și identificarea emisiilor de poluanți atmosferici provenite de la sursele punctuale de mari dimensiuni (LPS), conform cerințelor Protocoalelor Convenției asupra poluării atmosferice transfrontiere pe distanțe lungi (CLRTAP) și ale Directivei privind reducerea emisiilor naționale de anumiți poluanți atmosferici (2016/2284) "*.De asemenea, în contextul recentei revizuiri a legislației UE din domeniul privind emisiile industriale, respectiv a Directivei 2010/75/UE a Parlamentului European și a Consiliului din 24 noiembrie 2010 privind emisiile industriale și a faptului că aplicarea concluziilor privind cele mai bune tehnici disponibile (BATC) au condus la aplicarea mai riguroasă a prevederilor directivei menționate, studiul prevăzut la poziția 3 din anexa la Hotărârea Guvernului nr. 616/2015, cu modificările și completările ulterioare, și anume *”Studiu privind elaborarea ghidurilor pentru stabilirea regulilor general obligatorii în concordanţă cu prevederile art. 17 din Legea nr. 278/2013 privind emisiile industriale, cu modificările şi completările ulterioare, pentru categoriile de activităţi industriale care fac obiectul acestei legi”* în valoare de 300 mii lei, se elimină cu alocarea acestei sume unui alt studiu identificat ca prioritate pentru finanțarea din bugetul Fondului pentru mediu, cu tematica *,,Studiu privind fundamentarea stabilirii nivelului de disconfort olfactiv adaptat la condițiile specifice naționale”*, necesar pentru implementarea prevederilor art. III din Legea nr. 123/2020 pentru modificarea şi completarea Ordonanţei de urgenţă a Guvernului nr. 195/2005 privind protecţia mediului, pentru care este nevoie de expertiză în domeniul problematicii miros adaptată la contextul național. 1. pentru domeniul privind schimbările climatice

La nivel european, Statele Membre au obligații de raportare și trebuie să se conformeze prevederilor Regulamentului (UE) nr. 1999/2018 al Parlamentului European și al Consiliului privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului, publicat în Jurnalul Oficial al Uniunii Europene, seria L, nr. 328 din 21 decembrie 2018.În baza Art. 12 al Convenţiei Cadru a Naţiunilor Unite asupra Schimbărilor Climatice, Ţările au obligaţia de a transmite periodic informaţiile stabilite în reuniunile Forumului Suprem al acestei Convenţii, respectiv Conferinţa Părţilor (CoP), prin care să rezulte stadiul de îndeplinire al angajamentelor asumate de Ţările respective şi stadiul de estimare la nivel global al nivelului de atingere al obiectivului adoptat prin această Convenţie.În Hotărârea Guvernului nr. 616/2015, cu modificările și completările ulterioare (punctul 27 din anexa) a fost aprobată finanțarea pentru realizarea unui studiu denumit *„Studiu de fundamentare a măsurilor naționale de implementare în conformitate cu prevederile Regulamentului delegat al Comisiei de stabilire a normelor tranzitorii pentru întreaga Uniune privind alocarea armonizată şi cu titlu gratuit a certificatelor de emisii în temeiul articolului 10a din Directiva 2003/87/CE a Parlamentului European şi a Consiliului”*, în valoare de 3020 mii lei. Acest studiu va fi modificat și înlocuit cu studiul denumit *„Studiu privind elaborarea rapoartelor bienale privind transparența și a rapoartelor cu privire la comunicările naționale” conform prevederilor art. 17 din Regulamentul (UE) 2018/1999 și a prevederilor deciziilor 18/CMA.1 respectiv 5/CMA.3”*.Cu scopul de a consolida răspunsul global la amenințarea schimbărilor climatice, părțile au adoptat Acordul de la Paris (AP) în 2015 și, prin intermediul acestuia, au stabilit un cadru de transparență sporit (ETF). Modalitățile, procedurile și liniile directoare (MPG) pentru ETF, sunt cuprinse în Decizia 18/CMA.1, respectiv Decizia 5/CMA.3. Raportarea raportului bienal (BR) conform Convenției, va fi înlocuită de raportarea raportului bienal privind transparența (BTR) pentru părțile Acordului de la Paris, în conformitate cu prevederile deciziilor 18/CMA.1 respectiv 5/CMA.3.Raportarea cu privire la comunicarea națională se va face ca și până acum conform prevederilor art. 17 din Regulamentul (UE) 2018/1999.Conform prevederilor art. 18, art. 19 și art. 39 din Regulamentul (UE) 2018/1999 al Parlamentului European și al Consiliului, până la data de 15 martie 2023 și, ulterior, la fiecare doi ani, statele membre prezintă Comisiei informații cu privire la:- propriile politici și măsuri sau grupuri de măsuri naționale;- propriile prognoze naționale referitoare la emisiile antropice de către surse și absorbțiile de către absorbanți de gaze cu efect de seră. În Hotărârea Guvernului nr. 616/2015, cu modificările și completările ulterioare, la poziția nr. 46 din anexă, a fost aprobată finanțarea pentru realizarea unui studiu denumit *„Studiu privind elaborarea Strategiei naţionale de conştientizare a publicului privind efectele schimbărilor climatice şi a Planului de acţiune privind implementarea Strategiei naţionale de conştientizare a publicului privind efectele schimbărilor climatice, în baza principiilor ACE (Action for Climate Empowerment)”*, în valoare de 700 mii lei. Acest studiu va fi modificat și înlocuit cu studiul denumit *„Studiu privind elaborarea rapoartelor bienale cu privire la politicile şi măsurile în domeniul gazelor cu efect de seră şi cu privire la prognoze conform prevederilor art. 18 din Regulamentul (UE) 2018/1999”*; c) domeniul protecției apelor de suprafață (ecosisteme marine și dulcicole)*Ecosistemul Marea Neagră*În scopul asigurării implementării strategiei naționale pentru protecția Mării Negre trebuie continuată finanțarea *„Studiului privind programul de monitoring integrat al ecosistemului marin Marea Neagră conform cerințelor Directivei Cadru Strategia pentru mediul marin (2008/56/CE)”*. Monitorizarea ecosistemului marin asigură datele și informațiile necesare privind cunoașterea stării ecologice a mediului marin. Aceste date sunt suportul pentru evaluarea stării ecologice a mediului marin în vedere atingerii stării bune a acestuia. Totodată, asigură suportul tehnic pentru factorii decizionali în vederea adoptării măsurilor de protecție și conservare a diversității ecologice marine. Trebuie subliniat faptul că programul de monitoring, conform cerințelor art.11 al Directivei Cadru Strategia pentru mediul marin, trebuie actualizat și notificat COM UE în fiecare ciclu de raportare, respectiv în 2026. *Ecosisteme dulcicole (râuri, lacuri)*Conform Directivei Cadru Apă, România are obligația de a atinge starea ecologică bună a corpurilor de apă a căror evaluare se determină pe baza elementelor biologice (fitoplancton, zoobentos, pești).Ca urmare, România trebuie să determine starea ecologică a corpurilor de apă lacustre și tranzitorii pe baza elementului biologic pești. În situația în care nu se vor elabora aceste metodologii Comisia UE va deschide procedura de infringement.În acest context sunt propuse studiile:* Studiu privind finalizarea metodei de evaluare a stării ecologice a apelor tranzitorii (marine și lacustre) pe elementul pești
* Studiu privind finalizarea și validarea metodei de evaluare a stării ecologice a lacurilor naturale pe baza elementului pești conform cerințelor Directivei Cadru Apa
* Studiu privind elaborarea metodologiei de evaluare a potențialului ecologic a lacurilor de acumulare și artificiale pe baza ihtiofaunei

*Evaluare stare canal Bâstroe*Având în vedere situația transfrontaliară a corpului de apă Bâstroe, cauzate de lucrările efectuate de partea ucrainiană se impune asigurarea finanțării *„Studiu privind monitoringul calității componentelor fizico-chimice și biologice din Delta Dunării și zona costieră adiacentă în contextul impactului transfrontier al canalului Bâstroe și analiza consecințelor asupra mediului în Rezervația Biosferei <<Delta Dunării>>*” pentru continuarea monitorizării acestuia în scopul adoptării unor măsuri de protecție corespunzătoare ecosistemelor acvatice din această zonă. |
| 2.3 Schimbări preconizate | Pentru a îndeplini obligațiile de raportare ale României, atât la nivel european cât și internațional, precum și pentru a răspunde nevoii Ministerului Mediului, Apelor și Pădurilor de adaptare la condițiile specifice de la nivel național a unor cerințe de reglementare din domeniul mediului, prin prezentul proiect de hotărâre a Guvernului se urmărește modificarea anexei la Hotărârea Guvernului 616/2015, cu modificările și completările ulterioare, astfel; * modificarea studiului actual, prevăzut la poziția 1 din anexă, cu tematica *,,Studiu privind determinarea încărcărilor şi nivelurilor critice specifice ecosistemelor de la nivel național, conform prevederilor Convenției asupra poluării atmosferice transfrontiere pe distanțe lungi (CLRTAP)"* în valoare de 2.350 mii lei cu realocarea sumei aferente acestuia pentru realizarea studiilor:
* *,,Studiu privind actualizarea prognozelor naționale de emisii cu identificarea și stabilirea măsurilor suplimentare de reducere a emisiilor de poluanți atmosferici necesare în vederea respectării angajamentelor naționale de reducere a emisiilor până în anul 2030, conform obligaţiilor asumate prin ratificarea protocoalelor CLRTAP și a cerințelor Directivei (UE) 2016/2284"*, în valoare de 1.350 mii lei;
* *,,Studiu privind identificarea formelor de garanţie financiară şi a măsurilor necesare dezvoltării ofertei de instrumente financiare, privind răspunderea în domeniul mediului, inclusiv elaborarea Metodologiei de calcul a garanției financiare și revizuirea garanției, în conformitate cu cerințele prevăzute de Ordonanța de Urgență a Guvernului nr. 68 din 28 iunie 2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008 cu modificările şi completările ulterioare”*, în valoare de 1.000 mii lei.
* modificarea studiului actual, prevăzut la poziția nr. 3 din anexă, cu tematica *,,Studiu privind elaborarea ghidurilor pentru stabilirea regulilor general obligatorii în concordanţă cu prevederile art. 17 din Legea nr. 278/2013 privind emisiile industriale, cu modificările şi completările ulterioare, pentru categoriile de activităţi industriale care fac obiectul acestei legi"* în valoare de 300 mii lei, cu realocarea sumei aferente acestuia pentru realizarea studiului cu tematica *,, Studiu privind fundamentarea stabilirii nivelului de disconfort olfactiv adaptat la condițiile specifice naționale ".*
* modificarea studiului actual, prevăzut la poziția nr. 5 din anexă, cu tematica *,,Studiu privind calcularea bugetelor de azot, eficiența utilizării azotului şi surplusurilor de azot, în vederea stabilirii de măsuri pentru limitarea emisiilor de NH3"* în valoare de 350 mii lei, cu realocarea sumei aferente acestuia pentru realizarea studiului cu tematica *,,Studiu privind repartizarea pe gridul EMEP a datelor de emisii de poluanți atmosferici și identificarea emisiilor de poluanți atmosferici provenite de la sursele punctuale de mari dimensiuni (LPS), conform cerințelor Protocoalelor Convenției asupra poluării atmosferice transfrontiere pe distanțe lungi (CLRTAP) și ale Directivei privind reducerea emisiilor naționale de anumiți poluanți atmosferici (2016/2284)".*
* modificarea studiului actual, prevăzut la poziția nr. 27 din anexă, cu tematica *,,Studiu de fundamentare a măsurilor naţionale de implementare în conformitate cu prevederile Regulamentului delegat al Comisiei de stabilire a normelor tranzitorii pentru întreaga Uniune privind alocarea armonizată şi cu titlu gratuit a certificatelor de emisii în temeiul articolului 10a din Directiva 2003/87/CE a Parlamentului European şi a Consiliului”* în valoare de 3020 mii lei, cu realocarea sumei aferente acestuia pentru realizarea studiului cu tematica „*Studiu privind elaborarea rapoartelor bienale privind transparența și a rapoartelor cu privire la comunicările naționale”*.
* modificarea studiului actual, prevăzut la poziția nr. 46 din anexă, cu tematica *„Studiu privind elaborarea Strategiei naţionale de conştientizare a publicului privind efectele schimbărilor climatice şi a Planului de acţiune privind implementarea Strategiei naţionale de conştientizare a publicului privind efectele schimbărilor climatice, în baza principiilor ACE (Action for Climate Empowerment)”*, în valoare de 700 mii lei, cu relocarea sumei aferente acestuia pentru realizarea studiului cu tematica *„Studiu privind elaborarea rapoartelor bienale cu privire la politicile şi măsurile în domeniul gazelor cu efect de seră şi cu privire la prognoze conform prevederilor art. 18 din Regulamentul (UE) 2018/1999”.*

De asemenea, propunem ca suma de bani rămasă neutilizată din implementarea studiului prevăzută la poziția 37, în valoare de 2073 mii lei să fie direcționată către studiile de la poziția 27 (1.073 mii lei) și poziția 46 (1.000 mii lei).Se menține poziția 17 pentru *„Studiul privind programul de monitoring integrat al ecosistemului marin Marea Neagră”* conform cerințelor Directivei Cadru Strategia pentru mediul marin (2008/56/CE) – având în vedere faptul că trebuie monitorizați cei 11 descriptori și dezvoltate programele pentru delfini, zgomot, deșeuri marine, inclusiv plastic și microplastic și se propune suma de 6.000 mii lei pentru o perioada de 2 ani.Se menține poziția 26 pentru *„Studiu privind monitoringul calității componentelor fizico-chimice și biologice din Delta Dunării și zona costieră adiacentă în contextul impactului transfrontier al canalului Bâstroe și analiza consecințelor asupra mediului în Rezervația Biosferei Delta Dunării”*, menținându-se finanțarea de 2.400 mii lei pentru o perioada de 2 ani.Se menține poziția 34 pentru Studiul *„Determinarea stării ecologice şi a obiectivelor de mediu specifice pentru Corpul de apă RO LW 14-1\_N6 Lacul Sărat, judeţul Brăila, printr-un studiu multianual hidrogeologic, hidrologic, biologic, hidrochimic şi balneoclimatologic şi stabilirea măsurilor de protecţie necesare”*, dar se majorează valoarea acestuia, având în vedere că la licitația organizată de MMAP nu s-a depus nicio ofertă. De aceea, în primăvara anului 2022 MMAP a efectuat o consultare de piață care a arătat că există institute de cercetare capabile și doritoare să efectueze în consorțiu acest studiu complex, însă valoarea prevăzută în anexa la Hotărârea Guvernului nr. 616/2015 este mult prea mică. De aceea, valoarea studiului a fost recalculată conform estimărilor de cost, avansate de potențialii participanți la consorțiul pentru realizarea acestuia în cadrul consultării de piață, care au fost însumate și corectate cu rata inflației afișată pe site-ul MDLPA. Prin rotunjire s-a obținut suma de 1.200 mii lei, care a fost trecută în anexa la prezentul proiect de hotărâre a Guvernului.Se introduc noi poziții (48, 49, 50) pentru studiile ce urmăresc dezvoltarea metodologiilor pentru pești în scopul determinării stării ecologice a corpurilor dulcicole (lacuri, ape tranzitorii, lacuri de acumulare).* Studiu privind finalizarea metodei de evaluare a stării ecologice a apelor tranzitorii (marine și lacustre) pe elementul pești – 200 mii lei;
* Studiu privind finalizarea și validarea metodei de evaluare a stării ecologice a lacurilor naturale pe baza elementului pești conform cerințelor Directivei Cadru Apa – 200 mii lei;
* Studiu privind elaborarea metodologiei de evaluare a potențialului ecologic a lacurilor de acumulare si artificiale pe baza ihtiofaunei 200 mii lei;

Totodată, prin proiectul de act normativ se prelungește, până în anul 2030, perioada de acordare a finanțării din bugetul Fondului pentru mediu pentru realizarea acţiunilor multianuale necesare programului *"Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului"*. |
| 2.4 . Alte informaţii  |  Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 3.1. Descrierea generală a beneficiilor și costurilor estimate ca urmare a intrării în vigoare a actului normativ | Proiectul de act normativ nu se referă la acest subiect |
| 3.2 Impactul social | Proiectul de act normativ nu se referă la acest subiect |
| 3.3 Impactul asupra drepturilor și libertăților fundamentale ale omului | Proiectul de act normativ nu se referă la acest subiect |
|  3.4 Impactul macroeconomic | Proiectul de act normativ nu se referă la acest subiect  |
| 3.4.1 Impactul asupra economiei și asupra principalilor indicatori macroeconomici | Proiectul de act normativ nu se referă la acest subiect |
| 3.4.2 Impactul asupra mediului concurențial și domeniul ajutoarelor de stat  | Proiectul de act normativ nu se referă la acest subiect |
| 3.5 Impactul asupra mediului de afaceri | Proiectul de act normativ nu se referă la acest subiect |
| 3.6 Impactul asupra mediului înconjurător  | Proiectul de act normativ nu se referă la acest subiect |
| 3.7 Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect |
| 3.8 Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect |
| 3.9 Alte informaţii | Nu au fost identificate. |

|  |
| --- |
| **Secțiunea a 4-a****Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** |
|  în mii lei (RON)  |
| Indicatori | Anulcurent | Următorii patru ani | Media pe cinci ani |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: | Proiectul de act normativ nu se referă la acest subiect. |
| a) buget de stat, din acesta:(i) impozit pe profit(ii) impozit pe venit |
| b) bugete locale(i) impozit pe profit |
| c) bugetul asigurărilor sociale de stat:(i) contribuţii de asigurări |
| d) alte tipuri de venituri(se va menționa natura acestora) |
| 4.2. Modificări ale cheltuielilor bugetare, plus/minus, din care: | Proiectul de act normativ nu se referă la acest subiect. |
| a) buget de stat, din acesta:(i) cheltuieli de personal(ii) bunuri și servicii |
| b) bugete locale:(i) cheltuieli de personal(ii) bunuri și servicii |
| c) bugetul asigurărilor sociale de stat:(i) cheltuieli de personal(ii) bunuri și servicii |
| d) alte tipuri de cheltuieli(se va menționa natura acestora) |
| 4.3. Impact financiar, plus/minus, din care: | Proiectul de act normativ nu se referă la acest subiect. |
| a) buget de stat |
| b) bugete locale |
| 4.4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect. |
| 4.5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | Proiectul de act normativ nu se referă la acest subiect. |
| a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizate;b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară. |
| 4.8. Alte informații |  |

|  |
| --- |
| **Secţiunea a 5-a****Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect |
| 1¹ Compatibilitatea proiectului de act normativ cu legislaţia în domeniul achiziţiilor publice1. impact legislativ-prevederi de

modificare şi completare a cadrului normativ în domeniul achiziţiilor publice, prevederi derogatorii;b) norme cu impact la nivel operational/tehnic-sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante | Proiectul de act normativ nu se referă la acest subiect |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect |
| 3. Măsuri normative necesare aplicării directe a actelor normative comunitare  | Proiectul de act normativ nu se referă la acest subiect |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect |
| 6. Alte informaţii | Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ  | Proiectul de act normativ nu se referă la acest subiect |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi |  Proiectul de act normativ urmează să fie avizat de Consiliul Legislativ |
| 6. Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea si implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | În elaborarea proiectului a fost îndeplinită procedura stabilită prin Legea nr. 52/2003 privind transparenţa decizională în administraţia publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect |
| 3. Alte informaţii  | Nu au fost identificate. |

|  |
| --- |
| **Secţiunea a 8-a****Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect |
| 2. Alte informaţii  |  Nu au fost identificate. |

Pentru considerentele de mai sus, a fost elaborat proiectul de hotărâre a Guvernului pentru modificarea și completarea Hotărârii Guvernului nr. 616/2015 privind aprobarea finanțării din bugetul Fondului pentru mediu a acțiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informațiilor necesare întocmirii rapoartelor către Comisia Europeană, Agenția Europeană de Mediu şi Secretariatele Convențiilor internaționale din domeniul protecției mediului" desfășurat în perioada 2015 - 2025 care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

 **MINISTRUL MEDIULUI, APELOR ŞI PĂDURILOR**

**Mircea FECHET**

**AVIZĂM**

**MINISTRUL FINANŢELOR MINISTRUL JUSTIȚIEI**

 **MARCEL – IOAN BOLOȘ ALINA – ȘTEFANIA GORGHIU**

**SECRETAR DE STAT ADMINISTRAȚIA FONDULUI PENTRU MEDIU**

**Dan - Ștefan CHIRU Președinte**

 **Laurențiu-Adrian NECULAESCU**

**SECRETAR DE STAT**

**Cristian-Valer BEȘENI**

**SECRETAR GENERAL**

 **Alexandru AVRAM**

**SECRETAR GENERAL ADJUNCT**

**Teodor DULCEAȚĂ**

**Direcția Generală Resurse Umane, Juridică și Relația cu Parlamentul**

**Director general Cristina DUMITRESCU**

**Direcția Generală Economică, Investiții și Administrativ**

**Director general Speranța IONESCU**

**Direcția Generală Ape**

**Director general Simona - Olimpia NEGRU**

**Direcția Generală Evaluare Impact, Controlul Poluării și Schimbări Climatice**

**Director general Dorina-Simona MOCANU**

**Direcția Generală Evaluare Impact, Controlul Poluării și Schimbări Climatice**

**Director general adjunct Lăcrămioara CHIOARU**

**Direcția Generală Evaluare Impact, Controlul Poluării și Schimbări Climatice**

**Director general adjunct Nicoleta DATCU**

**Întocmit:**

Felicia IOANA, Șef Serviciu Controlul Poluării, DGEICPSC

Otilia MIHAIL, consilier superior, DGA

Ioana SAVA, consilier, Serviciul Strategii și Raportare în Domeniul Climei, DGEICPSC